CELEX: 32007R1439
Language: lt
Date: 2007-12-05 00:00:00
Title: 2007 m. gruodžio 5 d. Komisijos reglamentas (EB) Nr. 1439/2007 dėl tam tikrų prekių klasifikavimo Kombinuotojoje nomenklatūroje

7.12.2007   
            
            
               LT
            
            
               Europos Sąjungos oficialusis leidinys
            
            
               L 322/8
            
         
      KOMISIJOS REGLAMENTAS (EB) Nr. 1439/2007
   2007 m. gruodžio 5 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad privalomąja tarifine informacija apie prekių klasifikavimą Kombinuotojoje nomenklatūroje, išduota valstybių narių muitinių remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, bet neatitinkančia šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gruodžio 5 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 580/2007 (OL L 138, 2007 5 30, p. 1).
   
      (2)  OL L 302, 1992 10 19, p. 1. Reglamentas su paskutiniais pakeitimais, Reglamentu (EB) Nr. 1791/2006 (OL L 363, 2006 12 20, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Rinkinys, sudarytas iš keleto pleistrų ir pagalvėlių, į kurių sudėtį įeina šios sudedamosios dalys (masės %):
                  
                              
                                          —
                                       
                                       
                                          turmalinas
                                       
                                    
                           
                              4
                           
                        
                              
                                          —
                                       
                                       
                                          chitozanas
                                       
                                    
                           
                              5
                           
                        
                              
                                          —
                                       
                                       
                                          medžio actas
                                       
                                    
                           
                              30
                           
                        
                              
                                          —
                                       
                                       
                                          perlų milteliai
                                       
                                    
                           
                              4
                           
                        
                              
                                          —
                                       
                                       
                                          grynas kvarcas
                                       
                                    
                           
                              4
                           
                        
                              
                                          —
                                       
                                       
                                          glikolio rūgštis
                                       
                                    
                           
                              3
                           
                        
                              
                                          —
                                       
                                       
                                          dekstrinas
                                       
                                    
                           
                              50
                           
                        Pagal ant pakuotės pateiktą informaciją produktas skirtas kraujo apytakai kojose pagerinti, ląstelinių audinių medžiagų apykaitai suaktyvinti ir toksinėms medžiagoms iš kūno pašalinti.
                  Pagalvėlės pleistrais klijuojamos prie kojų pėdų ir nešiojamos 8–10 val.
                  Produktas pateikiamas mažmeninei prekybai skirtoje sulankstomoje kartotinėje dėžutėje.
               
               
                  3824 90 98
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei KN kodus 3824, 3824 90 ir 3824 90 98 atitinkančiais prekių aprašymais.
                  Produktas nelaikytinas nei odos priežiūros priemone, nei kojų priežiūros preparatu, nes pirmiausia jis neskirtas tokiam tikslui (Suderintos sistemos paaiškinimų 3304 pozicijos paaiškinimų A dalies 3 punktas ir B dalis).
                  Pagalvėlės produktui suteikia esminę charakteristiką. Jos neturi moksliškai įrodyto terapinio poveikio, pasižyminčio toksinių medžiagų kiekio mažinimu visame organizme, ir nepriskirtinos nei 3004 nei 3005 pozicijai. Jos klasifikuotinos kaip kiti cheminiai preparatai, nenurodyti kitoje vietoje.